Új hullám (zene)

Az új hullám, vagy new wave egy rockzenei műfaj, amely az 1970-es évek végén alakult ki, és az 1980-as évek közepéig élte virágkorát. A punk műfajból alakult ki, megőrizte annak a populáris kultúra elleni elutasítását, és sok más stílusból ihletet merített, mint a rock and roll, ska, reggae, pop, mod, elektronikus zene és funk.

Története

Nevének eredete 

A new wave kifejezést eredetileg Seymour Stein, a Sire Records vezetője alkalmazta. Neki egy jól csengő névre volt szüksége, hogy a piacra vezethesse az újonnan felfedezett, addig csak underground státuszú együtteseit. Mivel a tanácsadói azt mondták neki, hogy a punk csak egy gyorsan elhaló divathullám eredménye, azonkívül ideológiai töltete, anarchizmusa és nyersessége miatt a zeneipar résztvevői üzletileg „nehezen kezelhetőnek” tartották, Stein kitalálta a new wave kifejezést, mert úgy vélte, hogy a zenéjük forradalmisága az 1960-as évek francia filmes új hullámának megfelelő. A filmes új hullám korszak művészei is tömegkultúraellenesek és kísérletezők voltak. A new wave kifejezés így a korai időkben a punk szinonimájának számított.

Fontosabb előadók és irányzatok 
A new wave úttörői között olyan neveket említhetünk, mint Adam and the Ants, Elvis Costello, a The Pretenders, a The Police vagy a Talking Heads.
Megjegyezzük, hogy a new wave egyértelműen a nagy-britanniai zene „világhódításaként” értelmezhető. A legfontosabb előadók mind britek (noha Európa és az USA is kitermelte a saját new wave előadóit, mint például Németországban a német új hullámot, a Neue Deutsche Welle-t.)

Külön figyelmet érdemel a szocialista országok új hulláma. Ezek általában a punk együttesekkel egyetemben szigorúan tiltva voltak, kivétel Jugoszláviában és Lengyelországban. A jugoszláv új hullám is fontosnak tekinthető, hiszen a legtöbb jugoszláv új hullámos zenekar nagy szerepet játszott a később kialakuló magyar punk és new wave létrejöttében.

Magyar zenei új hullám 
Magyarországon az akkor uralkodó politikai viszonyok miatt a new wave mozgalom sajátos formája alakult ki. A kultúrpolitika tiltotta a punkot és az új hullámot, ezért a legtöbb együttestől lemezfelvétel híján csak néhány rossz állapotú demó maradt fenn.

Az új hullám elnevezést eleinte összevissza használta a sajtó, néha hagyományosnak tekinthető rockzenét játszó együttesekre is ráhúzták, mint például az Eddára és a Piramisra.

Voltak együttesek, akik lemezkiadási lehetőséghez jutottak, emiatt velük szemben mesterségesen keltett ellenséges hangulatot a közönség és más együttesek körében néhány újságíró (elsősorban S. J. és C. Gy.) azzal, hogy kitalálták és cikkeikben rájuk aggatták az „állami új hullám” bélyeget: KFT, GM49, Fórum, Prognózis stb. Igazából a Fórum inkább skát, a Prognózis rockzenét játszott. A valóságban például a közülük eredetiségével az irányzat meghatározó együttesévé váló KFT-t másokhoz hasonló módon próbálta ellehetetleníteni a kulturális vezetés, élén az egyetlen Lemezgyárral. Az ő sikerük annak volt köszönhető, hogy a megalakulásuk után szinte rögtön részt vettek a Magyar Televízió Tánc- és popdalfesztiválján, ahol Bábu vagy című számuk egyik napról a másikra a legkeresettebb együttessé tette őket. Bár a dal szövege enyhe politikai áthallásokat sejtetett, a népszerűség miatt már nem lehetett velük mit kezdeni. A Lemezgyár szerződést kötött velük, de lemezeiket szándékosan alig terjesztették (erről maga az akkori márkamenedzser nyilatkozott a Magyar Rádiónak), külföldi megjelenéseiket akadályozták, később másfél évre letiltották őket a Magyar Televízióból. Ők hívták meg Magyarországra a német Der Plan, az osztrák Drahdiwaberl és az olasz Bisca együtteseket.

A legfontosabb magyar alternatív zenét játszó új hullámos együttesek közé tartozik a Bizottság, az URH, az Európa Kiadó, a Neurotic, a Kontroll Csoport, a Spions, a VHK, és a Balaton. Létezett néhány kultikus klub, egyetemi klub, ahol viszonylag rendszeresen felléptek az új hullámos együttesek és általában nagy sikerű telt házas koncerteket tartottak. Rövid idő után azonban szó szerint a föld alá kényszerültek, hiszen abszolút nemkívánatosak voltak a magyar zenei színtéren. Zenéjük csak néhány, általában rossz minőségű felvételen maradt meg.

Jellemző azonban a magyar zenei színtérre, hogy a punk és az új hullám – ellentétben például Lengyelországgal vagy Jugoszláviával – mindvégig a periférián maradt, a fiatalok nagy része még az 1980-as évek közepén is a mainstream együttesekért rajongott. Ebben része volt MHV-nak, és valamennyire a „nagy generáció” néhány zenészének is, akik az új hullámmal szembeni ellenérzésüknek hangot is adtak az 1982-es tatai rocktanácskozáson.

Legfontosabb Neue Deutsche Welle-együttesek 
 Abwärts
 Andreas Dorau
 Andy Giorbino
 Bärchen und die Milchbubis
 Der Plan
 Deutsch Amerikanische Freundschaft / DAF
 DÖF
 Extrabreit
 Falco
 Fehlfarben
 FSK
 Hansi Lang
 Hubert Kah
 Ideal
 Ja Ja Ja
 Jawoll
 Joachim Witt
 KeinMenscH!
 Kosmonautentraum
 Liaisons Dangereuses
 Malaria!
 Male
 Minisex
 Mittagspause
 Nena
 Neonbabies
 Nichts
 Palais Schaumburg
 Pavian Band
 Peter Schilling
 Pyrolator
 Relax
 Snäp
 Spliff
 S.Y.P.H.
 Sprung aus den Wolken
Trio
 Die Tödliche Doris
 The Wirtschaftswunder
 United Balls
 ZaZa
 Die Zimmermänner
 Xmal Deutschland

Legfontosabb jugoszláv új hullámos együttesek

Szlovénia 
 Buldožer (Ljubljana)
 Berlinski zid (Ljubljana)
 Grupa 92 (Ljubljana)
 Lačni Franz (Maribor)

Horvátország 

 Prljavo kazalište (Zágráb)
 Azra (Zágráb)
 Termiti (Fiume)
 Haustor (Zágráb)
 Patrola (Zágráb)
 Paraf (Fiume)
 Mrtvi kanal (Fiume)
 Parlament (Zágráb)
 Parni valjak (Zágráb) – csak a Vruće Igre nagylemezükön
Riva (Zára)
 Stidljiva ljubičica (Vrbovec)
 Xenia (Fiume/Zágráb) – kezdetkor
 Aerodrom (Zágráb) – csak a Tango Bango nagylemezükön
 Animatori (Bród)
 Film (Zágráb)

Szerbia 
 Bezobrazno zeleno (Belgrade) – initial period
 Električni orgazam (Belgrade)
 Idoli (Belgrade)
 Kontraritam (Úјvidék)
 Laboratorija zvuka (Újvidék)
 Petar i zli vuci (Belgrade)
 Piloti (Belgrade) – initial period
 Radnička kontrola (Belgrade)
 Šarlo akrobata (Belgrade)
 U škripcu (Belgrade) – initial period
 Zana (Belgrade) – first album only

Bosznia-Hercegovina 
 Bijelo dugme (Sarajevo) – csak a Doživjeti stotu nagylemezükön

Macedónia 
 Cilindar (Szkopje)
 Tokmu taka (Szkopje)
 Usta na usta (Szkopje) feat. Aleksandar Prokopiev (ex-Idoli)

Legfontosabb lengyel új hullámos együttesek 

 Republika 
 Kryzys 
 Brygada Kryzys 
 Aya RL 
 Tilt 
 Madame 
 Siekiera 
 Variete 
 Kult

További információk 

 New Wave.Lap.Hu (Startlap csoport)
 Theo Cateforis: Are We Not New Wave? (e-könyv)
 Kossuth-Klub kerekasztal
 Best of eighties – sok meghallgatható dalrészlet
 New – wave.lap.hu – linkgyűjtemény
Sebők János: A Beatlestől az Új Hullámig. A rock a hetvenes években; Zeneműkiadó, Bp., 1981
Pokoli aranykor. New wave koncertplakátok a '80-as évekből. Bp. Szabó György és Szőnyei Tamás gyűjteményeiből; szerk. Rieder Gábor; Kieselbach, Bp., 2017 + CD
Célkeresztben a zene, Újhullámos plakátok az állambiztonsági dokumentumok tükrében; szerk. Szőnyei Tamás; ÁBTL, Bp., 2018

Megszűnt oldalak 
 Újhullámos kislexikon
 A Danubius Online mint alapvető forrásmunka
 Fontosabb előadók listája (angol)
 Sok információ részletekben
 Írás a Merliner lapban
 Szőnyei Tamás (M.U.Z.I.K.): Punkwave
 
 Angol forrás

Rockzenei stílusok
Zenei stílusok